Swer da mīne pfliget da ers doch niemer kan volbꝛingē
Swer da mīne pfliget da ers doch niemer kan volbꝛingē·
der wiſe lieze er ſo gar tvmben wan·
ich rate im deſ ich mih ſelbē konde nie betwingē·
dc ich ein vnendehafte liebe ie moͤhte gelan·
alſvs mv̊ſ ich vmbe gan·
mit gar v̾loꝛnē dingē·
ich lieze eſ moht ichs gewalt an minē h̾zen han·

Ich kôs vn̄ welte vs allē gv̊tē wibē eine·
dc ich ein ſo ſchoͤne noh ſo gv̊te nie geſach·
d̾ genade iſt wid̾ mich geweſen alzekleine·
wād ſi noh me genedecliches woꝛt ze mir geſpꝛach·
nv het ich g̾ne mī gemach·
nvn wil mī h̾ze enkeine·
niwan die eine· vō d̾ vnſ nie lieb beſchach·

Sit ich ſi hab vs erwelt vs allē gv̊tē wibē·
vn̄ mich min h̾ze vō ir ſcheidē niht enlât·
deſwar ſo wil ich ir zediēſte minú iar v̾tribē·
vn̄ weiſ doh wol dc mī gewerb niht endeſ hat·
ſwie eſ mir darvmbe ergat·
ich wil doh bi ir belibē·
frowe mīne nv erbarme dich dv weiſt wol wie eſ mir ſtat·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse